和歙州陳使君見寄
作者：徐鉉
朝代：宋

paragraphs: 弔新安風景好，時令肅轅門。
身貴心彌下，功多口不言。
韜鈐家法在，儒雅素風存。
簪履陪游盛，鄉閭俗化敦。
臨窗山色秀，繞郭水聲喧。
纖絡文章麗，矜嚴道義尊。
樓臺秋月靜，京庾晚雲屯。
曉吹傳衙鼓，晴陽展信旛。
一篇貽友好，千里倍心論。
未見歸驂動，空能役夢魂。